На основу члана члана 37. Статута града Ниша (''Службени лист Града Ниша'', број 88/2008 и 143/2017) и члана 9 Одлуке о оснивању Установе Дечији центар Ниш ("Службени лист Града Ниша", број 14/2010 – пречишћен текст, број 94/2010 и 138/2017),

 Скупштина Града Ниша на седници одржаној \_\_\_\_\_\_\_\_\_\_\_ године, донела је

**Р Е Ш Е Њ Е**

  **I ДАЈЕ СЕ САГЛАСНОСТ** на Програм рада Установе Дечији центарНишза 2018. годину број 11-05, који је донео Управни одбор Установе на седници одржаној 10.1.2018. године.

 II Програм рада Установе Дечији центарНишза 2018. годину реализоваће се у складу са финансијским планом ове Установе за 2018. годину.

 III Решење доставити Установи Дечији центар Ниш, Градској управи Града Ниша и Секретаријату за финансије.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

 Статутом Града Ниша, у члану 37. став 1. тачка 20. је прописано да Скупштина Града разматра извештај о раду и даје сагласност на програм рада корисника буџета.

Управни одбор Установе Дечији центар Ниш је на основу члана 9. Одлуке о оснивању Установе Дечији центар Ниш, на седници одржаној 10.1.2018. године донео Програм рада Установе Дечији центар Ниш за 2018. годину број 11-05.

У Програму су у уводним напоменама дати подаци о оснивању Установе, делатности Установе, структури Установе и запосленима. Делатност Установе обавља се у двема унутрашњим организационим јединицама и то Служби за финансијско-рачуноводствених, правних и општих послова и Служби културно-образовних и рекреативних послова.

Установа тренутно има 43 извршиоца чиме се не премашује број запослених предвиђен Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша, бр. 106/2017), којом је за ову Установу прописан максималан број од 44 запослена радника.

Делатност Установе обавља се у простору у улици 9. бригаде број 10 у „Чаиру“, простору на Булевару Немањића број 85 и при Основној школи „Зоран Ђинђић“ у насељу Брзи Брод. Установа такође користи пословни простор намењен за угоститељску делатност у парку „Чаир“.

 У Програму су даље дати преглед програмских активности, планиране манифестације, рад секција и остале активности.

Планирано је да у 2018. години раде следеће секције:

* Предшколски програми (креативне радионице),
* Музичке секције (школе клавира, хармонике, синтисајзера, гитаре, соло певања, солфеђа и мали хор),
* Дечије и омладинско позориште,
* Позориште лутака,
* Литерарни клуб „Душко Радовић“,
* Школа страних језика (енглески и немачки језик),
* Ритмичка гимнастика,
* Спортска секција,
* Школа шаха,
* Ликовне секције,
* Моделарска секција.

 У делу који се односи на манифестације, Програм рада за 2018. годину се заснива на традиционалним и дугогодишњим манифестацијама и активностима, али и на новим садржајима.

Програм рада за 2018. годину реализоваће се у знаку јубилеја 70 година од оснивања Установе. Планирано је штампање монографије са освртом на развој Установе у периоду од седам деценија, као и организовање музичко-сценских, ликовних, литерарних и спортских програма.

 Посебна пажња биће посвећена стогодишњици од завршетка Првог светског рата, чему ће бити тематски и садржајно прилагођене планиране активности.

 Као најзначајнија манифестација, која је уједно и манифестација у области културе од значаја за Град, планиран је Фестивал дечије музике „Мајска песма“.

 Програмом су планиране и друге активности као што су трибине и сусрети, психолошко саветовалиште и радионице и сарадња са другим организацијама и установама које се баве васпитно-образовним и културним делатностима.

 Кроз посебне пројекте радиће се на осмишљавању и презентацији стваралачких способности деце која спадају у различите групе деце са посебним потребама и интересовањима.

 Као приоритети Установе у 2018. години истакнути су доступност орограма што већем броју корисника, обезбеђивање средстава за адекватно функционисање, обнова основних средстава за рад, медијска промоција и сарадња са другим установама у Граду и Републици.

 Установа ће настојати да у 2018. години увођењем нових секција и програма на основу интересовања, комплекснијом програмском делатношћу задржи повећан обухват деце активностима које спроводи и то како кроз број редовних чланова, тако и број посетиоца програма које организује.

 Програм рада за 2018. годину Установе Дечији центар реализоваће се у складу са Финансијским планом за 2018. годину, који је дат у прилогу Програма, а који је саставни део Решења о финансијском плану Градске управе Града Ниша за 2018. годину број 64/2018-24 од 8.1.2018. године.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење Решења о давању сагласности на Програм рада Установе Дечији центар Ниш за 2018. годину.

 Секретар

 Секретаријата за образовање

 Марина Костић